༈མགོན་དཀར་གྱི་སྤྱི་སྟབས་བཞུགས་སོ།  ། ན་མོ་གུ་རུ་མཧཱ་ཀཱ་ལ་ཡེ།  མགོན་དཀར་ཡིད་བཞིན་ནོར་བུ་
ལ་སྤྱི་སྟབས་ཀྱི་གཏོར་མ་འབུལ་བར་འདོད་པས།  སྟེགས་ཀྱི་ཁར་རྒྱན་གྱི་གཏོར་མ།  ཤ་ཁྲག་དམར་གཏོར།  ཛམ་བུ་ཏི་
པའི་ཞལ་ཟས།  ཛ་གད་དཔའ་བོའ་ིསྨན་ཕུང་།  ཕྱི་ནང་གི་མཆོད་པ་སོགས་བཤམས།  རང་ཡི་དམ་གྱི་ང་རྒྱལ་དང་ལྡན་
པས།  ཕྱི་ནང་གི་མཆོད་པ་གཏོར་མ་དང་བཅས་པ་གཏོར་ཆོག་ལས་འབྱུང་བ་ལྟར་བྱིན་གྱིས་བརླབ་ཅིང་།  སྔགས་དྲུག་
ཕྱག་རྒྱ་དྲུག་བདེན་སྟོབས་དང་བཅས་པ་བརྗོད།  རང་གི་ཐུགས་ཀ་ནས་འོད་ཟེར་འཕྲོས།  འོག་མིན།  མཁའ་
སྤྱོད།  པོ་ཏ་ལ།  བསིལ་བའི་ཚལ་ལ་སོགས་པ་ནས་བླ་མ་མགོན་པོ་ཡིད་བཞིན་གྱི་ནོར་བུ་ལ་སངས་
རྒྱས་བྱང་སེམས་དཔའ་བོ་མཁའ་འགྲོ། གནོད་སྦྱིན་ནོར་ལྷའི་ཚོགས་ཀྱིས་བསྐོར་བ་སྤྱན་དྲངས་པར་བསམས་ལ།  རོལ་མོ་དབྱངས་དང་བཅས་པས།  ཧཱུཾ།  ཆོས་ཀྱི་དབྱིངས་ལས་ཞི་བའི་སྐུར་བཞེངས་པ།  ། གངས་
140
རིའི་མདངས་འཕྲོག་མགོན་པོ་ཐུགས་རྗེའི་གཏེར།  ། ཡིད་བཞིན་ནོར་བུ་མཁའ་འགྲོའ་ིཚོགས་དང་
བཅས།  ། དངོས་གྲུབ་འདོད་དགུ་སྩོལ་ཕྱིར་འདིར་གཤེགས་ཤིག། ཧཱུཾ།  དབུས་འགྱུར་རིན་ཆེན་མཆོག་
གི་གནས།  ། བསིལ་བའི་ཚལ་གྱི་དུར་ཁྲོད་ན།  ། མྱུར་མཛད་མགོན་པོའ་ིཐུགས་ཀ་ནས།  ། དཔལ་
ལྡན་འབྱོར་བཅུ་གཏེར་གྱི་བདག། མགོན་པོ་ཡིད་བཞིན་ནོར་བུ་ཁྱེད།  ། གངས་རིའི་ལྷུན་པོ་ལྟ་བུར་
བརྗིད།  ། ཞལ་གཅིག་ཕྱག་དྲུག་ཞབས་གཉིས་པ།  ། སྣ་ཚོགས་རྒྱན་གྱིས་བརྒྱན་པའི་སྐུ།  ། འཁོར་དུ་
མཁའ་འགྲོ་ནོར་ལྷ་དང་།  ། གནོད་སྦྱིན་ཕོ་མོའ་ིཚོགས་ཀྱིས་བསྐོར།  ། བདག་གི་གུས་པས་སྤྱན་འདྲེན་
ན།  ། ཐོགས་པ་མེད་པར་ད་ཚུར་བྱོན།  ། གུ་རུ་མཧཱ་ཀཱ་ལ་ཡེ་ས་པ་རི་ཝཱ་ར་ཨེ་ཧྱེ་ཧི་ཁྲིཾ།  རིང་པོ་ཉེར་གཅིག་བརྗོད།  པདྨ་ཀ་མ་ལ་ཡེ་སྟྭཾ།  གྱིས་གདན་ཕུལ།  མགོན་པོ་འཁོར་དང་བཅས་པའི་ལྗགས་འོད་ཟེར་གྱི་སྦུ་
གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར།  ཨོཾ་གུ་རུ་མཧཱ་ཀཱ་ལ་ས་པ་རི་ཝཱ་ར་ཨི་དཾ་
བ་ལིཾ་ཏ་ཁ་ཁ་ཁཱ་ཧི་ཁཱ་ཧི།  ཞེས་པ་གསུམ་མམ་བདུན།  གྱིས་ཕུལ།  ཕྱི་ནང་གི་མཆོད་པས་མཆོད།  བླ་མ་མགོན་པོ་
འཁོར་བཅས་ལ།  ། བདག་གིས་མཆོད་གཏོར་ཕུལ་བ་ཡིས།  ། བདག་ཅག་དཔོན་སློབ་འཁོར་བཅས་
ཀྱིས།  ། རྫོགས་པའི་བྱང་ཆུབ་སྒྲུབ་པ་ལ།  ། སྦྱིན་པ་ཡོངས་སུ་རྫོགས་པའི་ཕྱིར།  ། འབྱོར་པ་ཆེན་པོའ་ི
དངོས་གྲུབ་སྩོལ།  ། གུ་རུ་མཧཱ་ཀཱ་ལ་ཧ་རི་ནི་ས་སརྦ་སིདྡྷི་མེ་པྲ་ཡཙྪནྟུ་སྭཱཧཱ།  ཞེས་བརྗོད།  མཁའ་འགྲོ་སྤྱི་གཏོར་དང་།  གཞི་བདག་གཏོར་མ་ཡོད་ན་མཚམས་འདིར་བསྔོ།  ཧཱུཾ།  ཆོས་ཀྱི་དབྱིངས་ལས་ཞི་བའི་སྐུར་བཞེངས་
པ།  ། གངས་རིའི་མདངས་འཕྲོག་མགོན་པོ་ཐུགས་རྗེའི་གཏེར།  ། ཡིད་བཞིན་ནོར་བུ་མཁའ་འགྲོ་
གནོད་སྦྱིན་དང་།  ། གཏེར་བདག་ནོར་ལྷའི་འཁོར་དང་བཅས་པ་རྣམས།  ། འདིར་གཤེགས་རྒྱན་གྱི་
གཏོར་མ་འདི་བཞེས་ཤིག། ཤ་ཁྲག་དམར་གྱི་གཏོར་མ་འདི་བཞེས་ཤིག། ཛམ་བུ་ཏི་བའི་ཞལ་ཟས་
འདི་བཞེས་ཤིག། ཛ་གད་དཔའ་བོའ་ིསྨན་ཕུད་འདི་བཞེས་ཤིག། སྔར་བཅོལ་ལེགས་པའི་གཏང་རག་
གཉན་པོར་འབུལ།  ། ད་བཅོལ་ལས་ཀྱི་གསོལ་འདེབས་གཉན་པོར་བཞེས།  ། འཁོར་རྣམས་བསྲུང་
ཞིང་རྐྱེན་རྣམས་བཟློག་པ་དང་།  ཚེ་བསོད་དཔལ་འབྱོར་མངའ་ཐང་སྙན་གྲངས་སྤེལ།  ། འཁོར་འདས་
སྣོད་བཅུད་ལེགས་ཚོགས་དབང་དུ་བསྡུས།  ། མཆོག་དང་ཐུན་མོང་དངོས་གྲུབ་མ་ལུས་སྩོལ།  ། ཞེས་བརྗོད་ཅིང་གཏོར་མ་རྣམས་ཀྱི་རྩེ་མོ་ནས་བཅད་ཅིང་འཐོར།  སྨན་ཕུད་དང་ནང་མཆོད་ཀྱང་གཏོར་བར་བྱའོ།  ། ཧཱུཾ།  རྡོ་
རྗེ་འཆང་དངོས་བླ་མ་དང་།  ། དབྱེར་མེད་མགོན་པོར་མངའ་གསོལ་ལོ།  ། སྤྱན་རས་གཟིགས་དབང་
141
ངོ་བོའ་ིཕྱིར།  ། ཡི་དམ་མཆོག་ཏུ་མངའ་གསོལ་ལོ།  ། སྐུ་བཞི་མངོན་དུ་མཛད་པའི་ཕྱིར།  ། རྫོགས་
སངས་རྒྱས་སུ་མངའ་གསོལ་ལོ།  ། ཐེག་ཆེན་དམ་ཆོས་ཐམས་ཅད་ཀྱི།  ། མངའ་བདག་ཆེན་པོར་མངའ་
གསོལ་ལོ།  ། འཕགས་ཚོགས་དགེ་འདུན་ཐམས་ཅད་ཀྱི།  ། གཙོ་བོ་ཆེན་པོར་མངའ་གསོལ་ལོ།  །
ཐུབ་དབང་བསྟན་པ་བསྲུང་བའི་ཕྱིར།  ། ཆོས་སྐྱོང་ཆེན་པོར་མངའ་གསོལ་ལོ།  ། འདོད་རྒུའི་དངོས་
གྲུབ་ཀུན་སྩོལ་བའི།  ། ཡིད་བཞིན་ནོར་བུ་མངའ་གསོལ་ལོ།  ། མཁའ་འགྲོ་གནོད་སྦྱིན་ནོར་ལྷའི་
ཚོགས།  ། ཀུན་གྱི་གཙོ་བོར་མངའ་གསོལ་ལོ།  ། གསང་སྔགས་རིག་འཛིན་ཐམས་ཅད་ཀྱི།  ། སྲུང་མ་
ཆེན་པོར་མངའ་གསོལ་ལོ།  ། རྣལ་འབྱོར་དམ་ཚིག་ལྡན་རྣམས་ཀྱི།  ། དགྲ་ལྷ་ཆེན་པོར་མངའ་གསོལ་
ལོ།  ། བདག་ཅག་འཁོར་བཅས་ཐམས་ཅད་ཀྱི།  ། མགོན་དང་སྐྱབས་སུ་མངའ་གསོལ་ལོ།  ། ཐུབ་པའི་
དབང་པོའ་ིབསྟན་པ་སྲུངས།  ། རྣལ་འབྱོར་བདག་གི་འཕྲིན་ལས་མཛོད།  ། འགལ་རྐྱེན་བཟློག་ཅིང་
མཐུན་རྐྱེན་སྒྲུབས།  ། མངའ་གསོལ་དོན་དང་ལྡན་པར་མཛོད།  ། ཅེས་མངའ་གསོལ་བྱ།  དེ་ནས་གཏང་རག་གི་མཆོད་བསྟོད་དང་།  ཡིག་བརྒྱ།  བཟོད་གསོལ།  རྟེན་ཡོད་ན་བརྟན་བཞུགས་དང་།  མེད་ན་གཤེགས་སུ་གསོལ།  བསྔོ་སྨོན་བཀྲ་ཤིས་བཀའ་རྒྱ་མ་རྣམས་དཀྱུས་ལྟར་བྱའོ།  ། མགོན་དཀར་ཡིད་བཞིན་ནོར་བུའི་སྤྱི་སྟབས་ཀྱི་ཆོ་ག་འདི་ནི་ཐུ་མེད་ཐས་ཅི་ཏཱ་ཧ་ན་ཏས་ཀྱིས་བསྐུལ་ངོར།  ༧དྷརྨ་བཛྲ་གྱིས་ཧར་ཆིན་པེའི་ཟིའི་ཧ་ཤོའ་ིདགེ་ཚོགས་གླིང་དུ་སྦྱར་བའི་ཡི་གེ་པ་ནི་ཨོར་དུ་སུ་དགེ་སློང་ངག་དབང་བསྟན་འཕེལ་ལོ། །  ། །
142